«Դե դա առաջիկայում կպարզենք, գուցե նրան բաց նամակով դիմե՞նք, իսկ այն, որ մեր քաղաքապետն ապահովագրել է իրեն, բոլորս գիտենք, թե ինչ շոու կազմակերպվեց քաղաքապետարանում….»,-նշեցին երիտասարդները: Գյումրեցի երիտասարդների այս մտադրությունը կվերածվի՞ նախաձեռնության, թե՞ ոչ, ժամանակը ցույց կտա: Զրուցեցինք Գյումրու դրամատիկական թատրոնի տնօրեն Տիգրան Վիրաբյանի հետ: Նրանից հետաքրքրվեցինք՝ մասնագիտությամբ դերասան այսօր որքանով է ի վիճակի իր վրա վերցնելու քաղաքապետի ծանր բեռը: «Գուցե հիմա չեմ կարող շատ օբյեկտիվ լինել, որովհետև նախ եւ առաջ խոսելու եմ իմ ընկերոջ մասին , բայց ես մի քանի անգամ գտնվել եմ այն հրապարակներում, որտեղ կազմակերպիչը եղել է Մարության Հայկը, եւ այն կազմակերպչական էներգետիկան, որ կար, վստահաբար պիտի ասեմ, որ դեռ ոչ մի տեղ չեմ հանդիպել: Այն բծախնդրությունը, ամենաներքևի շեմի աշխատողից սկսած մինչև ամենաբարձր կատեգորիայի աշխատողի հանդեպ ունեցած հոգատարությունը, նրա մարդկային վերաբերմունքը անգնահատելի է: Ես խոսում եմ փաստերով. ինչ տեսել եմ եւ զգացել»,-ասաց թատրոնի տնօրենը՝ նշելով, որ անկախ պաշտոնից եւ մասնագիտությունից՝ կարևոր են մարդու անձնային որակները: